# Onofre Jaume Novellas i Alavau

Onofre Jaume Novellas i Alavau (Torelló, 15 d'abril de 1787 - 2 d'agost de 1849) fou un matemàtic, astrònom i catedràtic de Matemàtiques i d'Astronomia a Escola de Nàutica de la Junta de Comerç.
L'any 1806 va ingressar a la Universitat de Cervera amb la intenció de fer estudis de Dret, on només cursà el primer any. Es traslladà a Barcelona per estudiar nàutica. Participà a la Guerra del Francès, acabada la guerra tornà a Barcelona per tal de continuar els estudis de nàutica. El 29 d'octubre de 1825 es casà amb Eulàlia Vidal i Cisternas, natural de Barcelona.
Fou professor ajudant a l'Escola de Nàutica de la Junta de Comerç (1819), Catedràtic de Matemàtiques pures a la Junta de Comerç (1819). Deixeble d'Agustí Canellas. Des de l'any 1835 fins al 24 de setembre de 1846 ocupà la càtedra d'Astronomia de la Reial Acadèmia de Ciències i Arts de Barcelona.

## Família

Fill de Pere Novellas i de Maria Alavau, una família de pinters, del ram de la banya, pare del doctor en Ciències Tomàs Novellas i Vidal (1826-1850), de l'advocat i catedràtic de Mecànica Industrial Alexandre Novellas i Vidal (1830-1910), avi de l'escriptor i poeta català, Jaume Novellas i de Molins (1865-1939) i besavi de l'arquitecte Jordi Tell i Novellas (1907-1991).

## Obres

* Memoria sobre la necesidad de la óptica i Cosmografía para el acierto en la dirección de las naves (1819).
* Memoria sobre los eclipses (1820).
* Memoria sobre la posición geográfica de los lugares en la superficie de la Tierra (1833).
* Memoria sobre las reducciones de las distancias para la exacta formación de un mapa del país (1835).
* Memoria sobre los resultados de la observación y cálculo del eclipse parcial de Sol ocurrido en la tarde del 15 de mayo último (1836).
* Presentà el càlcul que havia realitzat referent a l'eclipsi de Lluna que havia de tenir lloc l'endemà. (19 d'abril de 1837).
* Presentà la relació de les operacions fetes per a l'exacta observació de l'últim eclipsi de Lluna (25 d'abril de 1837).
* Memoria en demostración de los resultados del último eclipse (1837).

## Deixebles

* Ramon Avellana i Pujol
* Josep Oriol i Bernadet
* Llorenç Presas i Puig

## Vegeu també

* Ramon Avellana i Pujol
* Josep Oriol i Bernadet
* Jaume Novellas i de Molins
* Jordi Tell i Novellas

## Referències

* 1 2 3 4 5 Barca Salom, Francesc X. Onofre Jaume Novellas i Alavau (Torelló, 1787 - Barcelona, 1849): matemàtiques i astronomia durant la revolució liberal. Institut d'Estudis Catalans, 2005, p. 1 i ss.. ISBN 8472838234.
* 1 2 3 4 5 6 7 8 9 10 11 12 13 14 15 «Reial Acadèmia de Ciències i Arts de Barcelona». [Consulta: 26 juliol 2020].
* ↑ Muro, José Ignacio; URTEAGA, Luis y NADAL, Francesc. Los trabajos cartográficos y catastrales de Llorenç Presas i Puig (1811-1875), Treballs de las Societat Catalana de Geografia, nº 59, pp. 7-39.. 2005. Grup d'Estudis de la cartografia, 2005, p. 12.
* ↑ «Reial Acadèmia de Ciències i Arts de Barcelona». [Consulta: 27 juliol 2020].

## Enllaços externs

* Barca Salom, Francesc X. Un matemàtic i astrònom torellonenc: Onofre Jaume Novellas i Alavau (1787-1849). "AUSA", 2010, vol. XXIV, núm. 163, p. 127-149.
* Reial Acadèmia de Ciències i Arts de Barcelona
* Biblioteca de Catalunya, Novellas, Onofre Jaume (i família)
* Gran enciclopèdia catalana, Onofre Jaume Novellas i Alabau
* L'Escola de Matemàtiques de la Junta de Comerç 1819-1850. Francesc X. Barca Salom